Navn: Sander Jensen

Mobil: 30288442

E-mail: sander.jensen@alternativet.dk

På hvilken måde har du vist din interesse for Alternativets arbejde – som parti og bevægelse?

Jeg er folketingskandidat i Østjylland og har allerede besøgt fx Favrskov og Skanderborg lokalforeninger. Jeg er meget aktiv med at udvikle og formulere socialpolitik og bæredygtighedspolitik i politikgrupper, som jeg har taget initiativ til. Ville gerne være i flere, og det kommer sikkert senere. Jeg er også med i den officielle politikgruppe, der skal koordinere politikken op til kommunalvalget. Derudover forsøger jeg at deltage i så mange arrangementer, som muligt både lokalet og på landsplan.

Jeg har allerede holdt mine første politiske taler fx til arrangement til støtte for Aleppo og demonstration mod Erdogans forfølgelse af politiske modstandere. Har også været med til at arrangere fx grønt byliv arrangement med fokus på bæredygtighed i Latinerkvarteret.

Mest af alt er jeg utrolig nysgerrig på Alternativets måde at anskue politik og bevægelse på. Jeg studerer politikken og værdierne og lærer hele tiden. Jeg forsøger at skabe engagement og medborgerskab og bedre relationer og forståelse mellem politikere og borger, så vi kan heale den stigende politikerlede. Egentlig forsøger jeg bare at være det bedste menneske for verden.

På baggrund af dit forhold til Alternativets værdigrundlag (værdier, debatdogmer og manifest) samt din samtale med kandidatudvalget beder vi dig nævne 5 gode grunde til, at du brænder for at opstille som kandidataspirant for Alternativet til byrådsvalget i Aarhus 2017.

* **Lyst**. Jeg har virkelig en brændende og uimodståelig lyst til at stille mig til rådighed som hjælper og initiativtager for at skabe en bedre by for Danmark og for verden. Der er så mange ting, der trænger til at blive ”fikset” i samfundet og til at blive nytænkt. Både på det værdimæssige plan og det helt konkrete. Jeg vil være den ”grønne supermand”, der hjælper mennesker og miljø med at blive mere alternativ.
* **Empati og tillid**. Jeg er et empatisk væsen, der vil mennesker og verden det godt. Jeg vil gerne møde verden og mennesker med kærlighed og tillid som udgangspunkt. Selvfølgelig med den forståelse at jeg nogle gange skal være konsekvent, modig og vedholdende for at argumentere for det, som jeg tror på og Alternativet står for.
* **Mennesker og miljø**. Alt for mange mennesker har brug for hjælp med sygdom, fattigdom eller muligheder for at udfylde deres fulde potentiale. Jeg vil gerne skabe de bedste forudsætninger for borgerens møde med systemet ved at se og møde det hele menneske. Miljø, natur og dyr stærkt truet, og der skal Aarhus og Alternativet gå allerforrest som rollemodel for et bæredygtigt miljø. Samfundet har overskud, indsigt og viden, og det forpligter til at skabe et bedre miljø, ikke bare i Aarhus, men i verden.
* **Nysgerrighed og eksperimenter**. Aarhus skal være et eksperimentarium for nye former at leve sammen på. Om det er nye boformer, nye måde at organisere os på eller social innovation. Det gode menneskeliv har ikke én sandhed. Det er i konstant bevægelse og udfordres på alle mulige måder. Vi skal møde verden med åbenhed og nysgerrighed, både teknologisk, kulturelt og filosofisk, for at kunne klare fremtidens udfordringer. Vores beslutninger skal vurderes ud fra de tre bæredygtige bundlinjer.
* **Humor og glæde**. Jeg er et glad og humoristisk væsen med stort mentalt overskud og en kreativ tankegang. Jeg er overbevist om, at humor og overskud er essentielt for at være politisk i verden i dag. Alt for meget politik er bygget på negativitet, kamp og respektløshed. Jeg vil forsøge at være en positiv rollemodel i min væremåde, når jeg møder borgere, embedsværk og politiske kollegaer – med en kæmpe stor JA-hat.

Jeg giver mit tilsagn om at stille op for Alternativet til KV17:

Dato og underskrift: Aarhus 4/1 2017 sign. Sander Jensen